Diari Oficial de la Generalitat Valenciana


Sumari del DOGV 690, del 28-10-1987 (1987/809848)

ORDRE de 13 d'octubre de 1987, de la Conselleria d'Indústria, Comerç i Turisme, sobre la convocatòria d'una beca.
-----------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/10/13/(1)/dof/vci/html**

### Dades del document

Número de DOGV
:   690

Data del DOGV
:   28-10-1987

Secció del DOGV
:   DISPOSICIONS GENERALS

Número del document
:   1987/809848


Data del document
:   13-10-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 13 d'octubre de 1987, de la Conselleria d'Indústria, Comerç i Turisme, sobre la convocatòria d'una beca.  
La creixent internacionalització de l'economia exigeix de disposar d'una informació puntual sobre mercats exteriors que possibilite a les empreses valencianes de realitzar una revisió i posada al dia dels seus plans d'exportació.  
D'això se'n despren la necessitat de comptar amb especialistes qualificats en els susdits mercats exteriors, els quals, mitjançant un coneixement detallat d'aquests, per metran el seu millor aprofitament.  
Per a tal finalitat, la Conselleria d?Indústria, Comerç i Turisme, fa pública aquesta convocatòria:  
1. Objecte.  
Es l'objecte de la beca, l'estudi de prospecció del mercat de la Gran Bretanya, posteriorment a un període d?anàlisi de l'oferta econòmica de la Comunitat Valenciana.  
II. Requisits dels sol·licitants.  
Per a optar a aquesta beca caldrá reunir els requisits següents:  
a) Titulació Universitària Superior.  
b) Coneixement parlat i escrit de l'idioma anglès.  
c) Plena mobilitat per efectuar desplaçaments fora del territori espanyol.  
d) Ser menor de 35 anys.  
III. Duració i dotació de la beca.  
El període de possessió de la beca serà de 2 mesos, que podrà ser prorrogat, fins un any més, sempre que hi haja dotació pressupostària dedicada a aquesta finalitat.  
La incorporació del becari serà immediata a partir de la notificació de l'adjudicació.  
La dotació de la beca serà de 225.000 pessetes brutes mena .  
La liquidació d'aquesta es farà de bestreta, amb certificació prèvia de la Direcció General de Comerç.  
A més de la dotació bàsica, el becari rebrà l'import dels bitllets de classe turista d'anada i tornada al país de destinació, així com les despeses d?assegurança mèdica i d'accidents, i aquells altres especials que gènere la realització dels treballs encomanats per la Direcció General de Comerç.  
IV. Termini i formalització de les sol·licituds.  
1. El termini de presentació de les sol·licituds serà de 10 dies naturals, comptadors des de la data de publicació d'aquesta convocatòria en el Diari Oficial de la Generalitat Valenciana.  
2. Els qui opten hi hauran de trametre llurs sol·licituds a la Conselleria d?Indústria, Comerç i Turisme, Direcció General de Comerç, (c/ Isabel la Catòlica número 8, 2n. pis 46447-València), acompanyada de la documentació següent:  
a) Curriculum vitae, on es detallaran les dades personals, la data de naixement, el domicili, el telèfon i una fotografia tamany carnet.  
b) Expedient acadèmic.  
c) Qualsevol altre document que acredite la possessió d'altres títols o mèrits docents, d?investigació o professionals, i de coneixements d'idiomes.  
V. Procés de selecció i concessió de la beca.  
1. Per a la concessió de la beca es realitzaran les proves següents:  
- Prova d'idiomes, oral i escrita.  
- Entrevista personal, en la qual es valorarà els coneixements generals sobre l'objecte de la beca.  
2. La beca serà adjudicada per un tribunal presidit pel Director General de Comerç, del qual en formaran part, com a vocals:  
- El Secretari General de la Conselleria, o persona en qui delegue.  
- El responsable de l'Area de Promoció Comercial de la Direcció General de Comerç.  
- El responsable de l'Area d'Ordenació i Control de l'Activitat Comercial de la Direcció General de Comerç,.  
3. El tribunal es reunirà dins dels 10 dies següents a la terminació de les proves per a adjudicar la beca, i podrà declarar-ne deserta l'adjudicació.  
La decisió del tribunal es farà pública en el Diari Oficial de la Generalitat Valenciana.  
4. Els qui opten, només pel fet de sol·licitar la beca, renuncien a tota classe d'acció judicial o extrajudicial contra el tribunal, i accepten íntegrament el contingut de la present convocatòria.  
VI. Obligacions del becari.  
1. Aquesta beca és incompatible amb qualsevol altra beca o ajuda, així com amb l'exercici d'una activitat remunerada. La infracció d'aquesta regla autoritzarà la Conselleria d?Indústria, Comerç i Turisme, a cancel·lar-ne la possessió.  
2. La Direcció General de Comerç serà l'encarregada d'ordenar les activitats del becari, a fi que aquest assolesca els objectius de pràctica professional i de formació en l?àrea de comerç exterior, així com de resoldre les incidències que es produesquen durant el període que abaste la beca.  
3. La Direcció General de Comerç podrà deixar sense efecte la beca en cas que es produirà l'incompliment d'aquesta.  
VII. Propietat dels estudis i treballs realitzats.  
La propietat dels estudis i treballs realitzats correspon a la Conselleria d?Indústria, Comerç i Turisme, la qual es reserva el dret de publicar-los totalment o parcialment.  
València, 13 d'octubre de 1987. - El Conseller d?Indústria, Comerç i Turisme: Andrés Garcia Reche.


Còpia Permalink ELI